Esther Ijewere-Kalejaiye jẹ́ olùkọ̀wé obìnrin ọmọ Nàíjír̀a, alágbàwí, onígbèjà àwọn obìrin àti àwọn ̣ọmọdébìrin àti akọrọ̀yìn ní Ilé-ìròhìn The Guardian. Ó kàwégboyè nínú ìmọ̀ Sociology láti Olabisi Onabanjo University, Àgó-Íwòyè, Ogun State, Nàìj́írìa, Ijewere-Kalejaiye ni olùdásílẹ̀ Rubies Ink Initiative fún àwọn obìrin àti ọmọdé, Ilé-iṣẹ́ tí ńṣe agbọ̀rọ̀dùn fún àwọn obìnrin àti ọmọdébìrin pẹ̀lú Walk Against Rape, Women of Rubies, Project Capable, Rubies Ink Media àti College Acquaintance Rape Education Workshop. Ní ọdún 2013, Ìjàgbara rẹ̀ láti lè dojú ìjà kọ ìfi ípa bá obìnrin lò mu u kọ ìwé Breaking the Silence, ìwé tí on filọ̀ nípa ìfi ípa bá obìnrin lò àti okùnfà rẹ̀. Àwọn ojúṣe rẹ̀ sí àwùjọ Nàìj́írìa ní ọ̀pọ̀lọpọ̀ ilé-ẹ̀kọ́ àti Ilé-iṣẹ́ ̀Ijọba ní wọ́n tí ṣe ìránt́i rẹ. Ní ọjọ́ kẹsan oṣù keje ọdún 2016, wọ́n fún ní ẹ̀bùn “Young Person of the Year Award” ní Miss Tourism Nigeria beauty pageant ti ọdún 2016 . Ó tún gba ẹ̀bùn Wise Women Awards ti "Christian Woman in Media Award" tí ó gba nínú osù kẹfà nínú odún 2016.